Naslov: Teme/točke za razpravo (Discussion Topics)

Koda vaje: SLINTEGRA026

|  |  |  |
| --- | --- | --- |
| Moduli: | Velikost skupine: | Trajanje: |
| 5. Strategije reševanja konfliktov | Majhna skupina  Velika skupina | 30 min |

**Namen:**

* Spoznati kako poteka razprava znotraj skupine
* Naučiti se kako delovati znotraj skupinske dinamike
* Izboljšati sposobnost poslušanja drugih ljudi
* Znati podpreti druge ljudi v izražanju lastnih misli, čustev in prepričanj

**Opis:**

Udeleženci naj odgovorijo na zastavljena vprašanja. Vaja lahko poteka v veliki ali manjši skupini. Nekatere predlagane teme:

**Opišite situacijo, ko ste se postavili za sebe. Kaj bi storili, če bi bili opazili pretep dveh oseb? (dve osebi, ki jih poznate, dva neznanca)**

**Kaj storite, ko pridete v konflikt z drugo osebo?**

**Kaj bi storili, če bi bili priča, da ena oseba ustrahuje drugo osebo?**

Trenerji določijo omejitev časa za vsako tematiko. Na koncu diskusije trenerji povprašajo udeležence: kako so se počutili, kaj jim je bilo všeč, zakaj menijo, da nekateri ljudje govorijo več kakor drugi, ali menijo, da bi vsaka skupina morala imeti vodjo debate, kaj je bolj pomembno pri diskusiji – poslušanje ali govorjenje, itd. Trenerji naj spregovorijo in razložijo (med samo diskusijo ali pa po zaključku le-te), katere so glavne lastnosti diskusije znotraj skupinske dinamike.

**Pripomočki/material:**

Papir, svinčnik, izroček.

**Metode:**

Diskusija/razprava

Vaja je primerna, kadar želi trener na primeru (izkustveno) prikazati udeležencem kako naj bi se diskusija/razprava znotraj skupine vodila in kaj so glavne značilnosti le-te.

**Nasvet za trenerja:**

Trener naj s svojim vedenjem in vodenjem skupine prikaže kako se diskusija/razprava primerno vodi in izpeljuje tekom procesa. S tem trener praktično (s svojo držo in vedenjem) pokaže udeležencem bistvo vodenja diskusije/razprave, kar pa je veliko bolj vplivno kot samo opisovanje in razlaganje.

**Vir/literatura:**

INTEGRA INŠTITUT, Inštitut za razvoj človeških virov.